Diari Oficial de la Generalitat Valenciana


Sumari del DOGV 5499, del 26-04-2007 (2007/3257)

Licitació del procediment de programació i adjudicació dels terrenys inclosos en la unitat d'execució de sòl urbà Los Pinares - el Brocar, del Pla General del Municipi de Bétera.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3257


Data del document
:   08-03-2007

Organisme emissor
:   Ajuntament de Bétera

Tipus de document
:   Concurs

Descriptors 

:   * Bétera
    * pla d'urbanisme
    * administració local

Que el Ple de l'Ajuntament de Bétera, en la sessió de data 4 de desembre de 2006, ha acordat la iniciació per gestió indirecta del procediment de concurs per al desenvolupament i execució del Programa d'Actuació Integrada de la Unitat d'Execució de Sòl Urbà Los Pinares - el Brocar, del Pla General del Municipi de Bétera; així mateix, ha aprovat les bases particulars reguladores d'este procediment, i ha ordenat la publicació de l'anunci de concurs en els termes exigits en l'article 132 de la Llei 16/2005, de 30 de desembre, Urbanística Valenciana, les quals han sigut publicades en el Butlletí Oficial de la Província de València número 55, de data 6 de març del 2007.  
Amb este objecte, i de conformitat amb el que disposa l'esmentat precepte, es publica el present anunci, indicant el següent:  
a) Que l'entitat local adjudicadora del programa és l'Ajuntament de Bétera, siti al carrer José Gascó Sirera, número 9, d'este municipi (CP 46437), amb número de telèfon 811 834 505 i fax 747 766 456, sent la unitat administrativa encarregada de la tramitació el Departament d'Urbanisme, que disposa de la següent adreça de correu electrònic: lucruudel@ynzaeu-rqyu.afn, i pàgina web: www.betera-ayto.com.  
b) Que el Ple de l'Ajuntament, en la sessió de data 4 de desembre de 2006, ha acordat la iniciació per gestió indirecta del procediment de concurs per al desenvolupament i execució del programa d'actuació integrada de la unitat d'execució de sòl urbà Los Pinares - el Brocar, del Pla General del Municipi de Bétera. Les bases particulars del concurs han sigut publicades en el Butlletí Oficial de la Província de València número 55, de data 6 de març de 2007, i n'hi ha a disposició dels interessats un exemplar a les dependències municipals, els quals podran examinar-les al Departament d'Urbanisme, els dies hàbils, de dilluns a divendres, en horari d'oficines.  
c) Que s'aplicaran les bases generals descrites en l'annex II del Reglament d'Ordenació i Gestió Territorial, la publicació de les quals es va realitzar en el Diari Oficial de la Comunitat Valenciana número 5264 ,de 23 de maig de 2006.   
d) Que les proposicions dels interessats hauran de presentar-se en el Registre d'Entrada de l'Ajuntament de Bétera, en castellà o valencià, ajustades al model establit en les bases particulars del programa. Per a això disposaran del termini de quatre de mesos des de la data d'enviament al Diari Oficial de la Unió Europea, que va tindre lloc el dia 7 de març de 2007.   
e) Que hauran de presentar la documentació acreditativa del compliment dels criteris de solvència tècnica, econòmica i financera, exigits per a ser admesos a concurs, que a continuació es detallen: e.1) Informe d'institucions financeres o, si pertoca, justificant de l'existència d'una assegurança d'indemnització per riscos professionals. e.2) Si es tracta de persones jurídiques, presentació dels comptes anuals o d'un extracte d'estos, en el cas que la publicació d'estos siga obligatòria en la legislació del país on l'aspirant a urbanitzador estiga establit. e.3) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
- Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la solvència econòmica i financera mitjançant qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència d'almenys un dels seus membres.  
e.4) Presentació d'una relació dels programes d'actuació integrada promoguts i gestionats pel concursant.  
e.5) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
e.6) Titulacions acadèmiques i professionals del personal de direcció de l'urbanitzador.  
e.7) Declaració que indique la mitjana anual de personal, amb indicació, si pertoca, del grau d'estabilitat en l'ocupació i la plantilla del personal directiu durant els tres últims anys.  
e.8) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
e.9) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
e.10) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
- Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament, podrà acreditar la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. El que s'ha dit adés s'aplicarà, en tot cas, quan concórrega a la licitació una agrupació d'interés urbanístic. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
f) Que la documentació que s'ha de presentar per cada concursant serà la següent:  
f.1) Document U, que es presentarà en un sobre a banda i que inclourà documentació adjunta que acredite la personalitat jurídica, la capacitat i solvència tècnica i econòmica de l'aspirant en els termes dels articles 122 i 123 de la Llei Urbanística Valenciana. El present document es presentarà en plica segellada i contindrà la justificació documental dels punts referits en l'article 133.1, lletres a), b), c), d) i e) de la Llei Urbanística Valenciana, i que haurà d'incloure els documents següents:  
· Si concorre una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent urbanisme.  
· En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
· Els qui compareguen o firmen proposicions en nom d'un altre o en representació de societat o persona jurídica, hauran de presentar una escriptura de poder inscrita, si pertoca, en el registre mercantil o registre públic corresponent.  
· Si l'oferent actua en nom propi i és empresa individual, haurà de presentar el DNI o fotocòpia legalitzada d'este.  
· Resguard acreditatiu de la garantia provisional en els termes exigits per l'article 140.1 de la Llei Urbanística Valenciana.  
· Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent-hi expressament certificats acreditatius d'estar al corrent en el compliment de les obligacions tributàries i amb la seguretat social imposades per les disposicions vigents.  
· Els documents que acrediten els requisits de solvència tècnica i professional, econòmica i financera en els termes exigits en els articles 122 i 123 de la Llei Urbanística Valenciana i concordants del ROGTU.  
· Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol classe, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb la renúncia expressa, si pertoca, al fur jurisdiccional estranger que poguera correspondre-li.  
· Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.  
f.2) Document Dos, que inclourà l'alternativa tècnica de programa d'actuació integrada i serà presentat a la vista i, addicionalment, en suport informàtic, amb el contingut següent:  
· Identificació del document de planejament que regule l'ordenació detallada que s'ha de desenvolupar, si este ja ha sigut aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
· Àmbit de l'actuació integrada.  
· Justificació del compliment de les condicions d'integració de l'actuació amb l'entorn.  
· Existència o no d'agrupació d'interés urbanístic i, si pertoca, estatuts i acords socials d'esta.  
· Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
· Projecte d'urbanització, determinant-se tant el corresponent a les obres d'urbanització com a les obres d'edificació dels solars resultants.  
· Informes emesos per les companyies subministradores de serveis en relació amb l'actuació proposada, o si no n'hi ha, resguard acreditatiu d'haver-los sol·licitat.  
· Enunciat dels objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.  
· Mesures de control de qualitat i compliment de les normes de qualitat ambiental, si pertoca.  
· Inventari preliminar de les construccions, plantacions i instal·lacions la demolició, destrucció o eradicació dels quals exigisca la urbanització.  
· Estimació preliminar i general d'aquelles despeses d'urbanització variables amb un import que, tot i ser transferible als propietaris, no es puga determinar per la concurrència d'ofertes.  
· Estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, sense perjudici de la valoració definitiva que pertoca en el moment d'exposar al públic el projecte de reparcel·lació.  
· Si la proposta de programa modifica l'ordenació estructural, haurà d'incorporar la documentació establida en els articles 72 a 74 de la Llei Urbanística Valenciana.  
f.3) Document Tres, que incorporarà la proposició juridicoeconòmica i que es presentarà en una plica tancada, que haurà d'incloure necessàriament la documentació relativa als següents aspectes, així com la documentació necessària per a determinar amb claredat les magnituds econòmiques del programa:  
· Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
· Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, tant si són de la seua propietat com d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies d'este urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.  
· Full resum de les dades econòmiques rellevants segons el model que s'aprove reglamentàriament.  
· Pressupost de licitació de l'obra d'urbanització: amb l'abast disposat en els articles 168.1.a i b) de la Llei Urbanística Valenciana.  
· Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c de la Llei Urbanística Valenciana.  
· Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
· Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes indicats en els apartats anteriors, que, en cap cas, podrà superar el 10%.  
· Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment esmentats.  
· Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
· Preu del sòl a l'efecte de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos a l'urbanitzador.  
· Finançament: condicions de finançament oferides per l'urbanitzador per al pagament de les quotes d'urbanització a aquells propietaris acollits a estes i, si és el cas, amb el suport d'una entitat financera degudament registrada.  
f.4) Així mateix, s'especifica que dels aspectes anteriorment exposats, seran susceptibles de valoració per a l'adjudicació del programa els que s'especifiquen en l'apartat h) del present anunci.  
f.5) S'indica mitjançant el present anunci l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en este precepte.  
g) Expressament s'indica la possibilitat d'admetre variants sobre aquells elements de les prescripcions tècniques que es determinen, assenyalant aquells requisits i límits a què tals variants hauran d'ajustar-se, amb la finalitat de:  
- Millorar el percentatge dels sòls dotacionals regulats reglamentàriament, així com el seu emplaçament, amb especial rellevància en la dimensió i superfície destinades a vials i aparcaments.  
- Millorar la integració en la trama urbanística de les edificacions urbanes preexistents, ja consolidades per edificacions de tipologia unifamiliar aïllada en les parcel·les i d'urbanització precària, formades al marge del sistema de planejament o les que s'hagueren autoritzat mitjançant el règim d'actuacions aïllades.  
- Incorporar la tipologia d'unifamiliar aïllada agrupada, com a compatible amb l'ús dominant d'unifamiliar aïllada, que ajustant-se a la resta de paràmetres urbanístics de la zona Ciutat Jardí, complisca la proporció d'un habitatge per cada 500 m² de parcel·la, i regular-ho en les normes urbanístiques.  
En relació amb la possibilitat de connexió de la unitat d'execució s'admetran variants encaminades a una millor i major connexió amb les infraestructures generals existents a l'entorn.  
En qualsevol cas les variants proposades hauran de justificar adequadament la seua viabilitat tècnica i legal.   
h) Que els criteris objectius d'adjudicació del programa d'actuació integrada, especificats per ordre decreixent d'importància, inclosa la seua ponderació, són els següents:  
- Respecte de les alternatives tècniques:  
· La qualitat tècnica de l'ordenació proposada. Este criteri representarà un 50 per cent de la valoració de l'alternativa tècnica.  
· La resolució adequada de la integració de l'actuació al seu entorn.  
· La millor estructuració de dotacions públiques i d'espais lliures.  
· Els criteris establits en les dos lletres anteriors representaran en conjunt un 20 per cent de la valoració de l'alternativa tècnica.  
· La qualitat tècnica de les resolucions proposades per a la urbanització. Este criteri representarà un 10 per cent.  
· Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Este criteri representarà un 5 per cent.  
· Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
· Este criteri suposarà un 8 per cent del valor total de l'alternativa tècnica.  
· Compromisos addicionals assumits voluntàriament i a càrrec seu per l'urbanitzador. Este criteri suposarà un 3 per cent del valor total de l'alternativa tècnica.  
· Termini d'execució del programa d'actuació integrada. Este criteri suposarà un 2 per cent del valor total de l'alternativa tècnica.  
· Compromís d'edificació simultània a la urbanització dels solars resultants de l'actuació per damunt d'un mínim legalment exigible. Este criteri suposarà un 1 per cent del valor total de l'alternativa tècnica.  
· Mesures per al control de cada una de les prestacions que constitueixen l'objecte del programa. Un 1 per cent del valor total de l'alternativa tècnica.  
- Respecte de les proposicions juridicoeconòmiques:  
· La valoració dels terrenys, a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de la reparcel·lació forçosa com a retribució a compte de tercers amb els qui no tinga contracte suficient, representarà un 55 per cent.  
· Import de les càrregues d'urbanització, expressat en euros per metre quadrat d'edificabilitat. Este criteri representarà un 25 per cent de la valoració de la proposició juridicoeconòmica.  
· Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 15 per cent del valor total de la proposició juridicoeconòmica.  
· Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Este criteri suposarà un 5 per cent del valor total de la proposició juridicoeconòmica.  
i) La ponderació de la valoració de l'alternativa tècnica respecte de la valoració de la proposició juridicoeconòmica serà la següent:  
· En cas de presentar-se programes amb alternatives tècniques que suposen una modificació de l'ordenació estructural, la puntuació de l'alternativa tècnica representarà un 70 per cent de la valoració en relació amb la proposició juridicoeconòmica, que representarà un 30 per cent.  
· En cas de presentar-se programes amb alternatives tècniques que únicament incloguen una ordenació detallada per a desenvolupar l'ordenació estructural establida en el planejament general, la puntuació de l'alternativa tècnica representarà un 65 per cent de la valoració en relació amb la proposició juridicoeconòmica, que representarà un 35 per cent.  
j) La puntuació mínima que ha de superar l'alternativa tècnica per a poder obrir la proposició juridicoeconòmica, i segons el que disposa l'article 317.2 del ROGTU, s'estableix en un 50 per 100 respecte de l'alternativa tècnica per a procedir a l'obertura de la plica que la desenvolupe.  
k) Que els interessats que desitgen participar en el concurs hauran de presentar una garantia provisional equivalent al 2% del pressupost estimat de les càrregues d'urbanització, havent-se estimat este pressupost en la quantitat de 93.302.305 euros (IVA no inclòs).  
l) Que la garantia definitiva que haurà de depositar l'adjudicatari del programa, en els termes i amb els requisits assenyalats en l'article 140 de la Llei Urbanística Valenciana, és d'un 20 per cent del valor de les càrregues d'urbanització (IVA no inclòs).  
Cosa que es fa pública.  
Bétera, 8 de març de 2007.- L'alcalde president: José Manuel Aloy Martínez.